ועדת הכספים, כנסת 20, פרוטוקול מספר 1213, 2019-01-01 10:51

משה גפני: אנחנו עוברים לדיון בהצעת חוק לתיקון פקודת מסי העירייה ומסי הממשלה (פטורין) (מס' 32), התשע"ט-2019.

משה גפני: זה עדיין העניין הזה עליו הם מתווכחים?

שגית אפיק: כן.

שגית אפיק: זה מאוד קצר.

משה גפני: בקשה לדיון מחדש.

משה גפני: יש כאן איזה דבר שהם מבקשים שנתקן ואנחנו בעד לתקן.

משה גפני: מלכיאלי בעד לתקן.

משה גפני: מי בעד אישור הבקשה לדיון מחדש בחוק של מלכיאלי?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: מה התיקון?

אייל לב ארי: בדיון אתמול הייתה צריכה להיות התייחסות לגבי תחולת החוק ביחס לבקשות לפטור מארנונה שהוגשו בשנת 2019 ואילך, שעליהן יחול הדין המוצע.

אייל לב ארי: לגבי הבקשות הקודמות יחול הדין הנוכחי היום.

אייל לב ארי: בתחילת הדיון ההוראה הזאת נשמטה.

אייל לב ארי: סעיף 2 יאמר: הוראות חוק זה יחולו לגבי בקשות לפטור מארנונה כללית המוטלת בגין שנת 2019 ואילך.

אייל לב ארי: לגבי בקשות לפטור מארנונה כללית בגין שנת הכספים שקדמה לשנת הכספים 2019, יחולו הוראות סעיף 5י לפקודה כנוסחו ופרסומו של חוק זה.

שחר פרלמוטר: נכון.

שחר פרלמוטר: ההבחנה היא לשנת המס.

שחר פרלמוטר: כך זה משקף את זה.

שחר פרלמוטר: הנוסח סוכם עמנו.

שגית אפיק: אני אומר מילה לגבי בקשות שהוגשו.

שגית אפיק: המטרה של התיקון וההבהרה הזאת שהוקראה היא לייצר סדר.

שגית אפיק: כל הבקשות שכבר הוגשו ימשיך לחול עליהם ההליך הקיים לפי החוק הקיים.

שגית אפיק: בקשות חדשות שיוגשו, יחולו עליהן ההוראות החדשות שמציע חבר הכנסת מלכיאלי.

שחר פרלמוטר: הנוסח שהצענו, אני כן רוצה להבהיר לוועדה, הוא לא מתייחס למועד אלא לרמות המס.

שחר פרלמוטר: גם כאשר הבקשה תהיה בעתיד - - -

שגית אפיק: גם אם תוגש בקשה לשנת 2019 והיא תתייחס לשנת 2018.

שחר פרלמוטר: בדיוק.

שחר פרלמוטר: על מנת לייצר שוויון.

משה גפני: תודה רבה.

משה גפני: מי בעד השינוי שנעשה בחוק הזה כפי שהקריאה היועצת המשפטית?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: ההצעה אושרה.

משה גפני: אנחנו נעלה את זה בעזרת השם למליאת הכנסת.